**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2023. AUGUSZTUS 14-EI NYILVÁNOS ÜLÉSÉRE**

**TÁRGY:**

**Tájékoztató a Magyar Államkincstár 2021. évi kincstári ellenőrzés utóellenőrzéséről**

**ELŐADÓ:**

**GALÁCZ GYÖRGY**

**POLGÁRMESTEr**

**Készült:** Balatonmáriafürdő Község Önkormányzati Képviselő-testületének 2023. augusztus 14-ei nyilvános testületi ülésére

**Tárgy:** Tájékoztató a Magyar Államkincstár 2021. évi kincstári ellenőrzés utóellenőrzéséről

**Tisztelt Képviselő-testület!**

A Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya 2021. július 1-én értesítette mind három önkormányzatot, így külön Balatonmáriafürdő Község Önkormányzatának Polgármesterét és a Közös Hivatal vezetőjét, hogy a helyi önkormányzat 2021. évi könyvvezetési kötelezettségével, adatszolgáltatásaival és beszámolójával kapcsolatos szabályszerűségi pénzügyi ellenőrzést tart az államháztartásról szóló törvény végrehajtásáról szóló 368/2011.(XII.31.) Kormányrendelet 1156/C § (1) bekezdése szerint.

A kincstári ellenőrzés célja, hogy az államháztartásról szóló 2011. évi CXCV törvény (Áht.), az államháztartásban felmerülő egyes gyakoribb gazdasági események kötelező elszámolási módjáról szóló 38/2013.(X.19.) NGM rendelet, és a kormányzati funkciók és államháztartási szakágazatok osztályozási rendjéről szóló 15/2019.(XII.7.) Pm rendelet előírásai érvényesüljenek az ellenőrzött szervezetknél.

Az évközi ellenőrzés során feltárt hibák az éves költségvetési beszámoló készítéséig javításra kerüljenek, elősegítve ezzel, hogy a beszámoló lényeges, a valós összképet torzító hibá(ka)t ne tartalmazzon,

Megbizonyosodni arról, hogy az éves beszámoló mérlegadatai megfelelő részletező nyilvántartásokkal alátámasztottak-e.

Az ellenőrzés megkezdése előtt a kijelölt ellenőrök személyesen bemutatkoztak, és tájékoztatást adtak az ellenőrzés ütemezéséről, módjáról.

Az ellenőrzés során az elmúlt időszakban a MÁK által megnyitott portálra (Kincstári Ellenőrzések Portál) kellett a kért dokumentumokat feltölteni folyamatosan, vagy bizonyos határidőre. Ezt követően a helyszínen is meggyőződtek a számviteli bizonylatok, dokumentumok valódiságáról.

2022. május havi ülésen tájékoztattam a képviselő-testületet az ellenőrzés megállapításairól, amelyre határidőre az intézkedési tervet elkészítettük és megküldtünk a MÁK részére.

**Az utóellenőrzés tárgya:**

A 2021. éves költségvetési beszámolóval kapcsolatosan elkészített ÖPSZEF/426-5/2022. iktatószámú ellenőrzési jelentés megállapításaira, javaslataira készült intézkedési tervben foglaltak megvalósításának ellenőrzése.

**Az utóellenőrzés célja:** bizonyosságot szerezni az elfogadott intézkedések végrehajtásáról annak érdekében, hogy az Szt., az Áhsz. és a 38/2013. NGM rendelet és más jogszabályok előírásai érvényesüljenek az ellenőrzött szervezeteknél.

**Utóellenőrzés típusa:** Szabályszerűségi pénzügyi ellenőrzés

**Az utóellenőrzéssel érintett időszak:** 2022. január 1-től 2023. június 30-áig.

**Az utóellenőrzés során alkalmazott ellenőrzési módszerek, és eljárások:**

- Az intézkedési tervben foglaltak elvégzésének igazolására bemutatott dokumentumok megfelelőségének vizsgálata,

- kontroll mintavételezés az adatszolgáltatásokból,

- a Módszertanban foglaltak alapján, alapbizonylatokon alapuló tételes és mintavételes eljárás adatbekérés útján,

- a végre nem hajtott és a részben elvégzett intézkedésekre vonatkozóan javaslatok megfogalmazása, az intézkedések végrehajtásának ellenőrzése utóvizsgálat keretében.

**Értékelési módok:**

 „határidőre megtörtént” a feladat, ha a teljesítés dokumentáltan, az intézkedési tervben előírt határidőben és tartalommal végrehajtásra került,

 „határidőn túl történt meg” a feladat, ha annak teljesítése az intézkedési tervben meghatározott módon, de az előírt határidőn túl került végrehajtásra,

 „részben történt meg” a feladat, ha teljeskörűen az intézkedési tervben előírt módon nem került végrehajtásra,

 „nem történt meg” a feladat, ha végrehajtására nem került sor vagy amennyiben a teljesítést nem dokumentálták,

 „okafogyottá vált” a feladat, amennyiben végrehajtására – meghatározott esemény bekövetkezése, továbbá külső körülmény (pl. jogszabályváltozás), a működést érintő feltétel változása miatt – már nincs szükség, illetve lehetőség, és egyértelműen megállapítható, hogy az intézkedést szükségessé tevő körülmény a jövőben nem fordulhat elő,

 „nem időszerű” az a feladat, amelynek ellenőrzési időszakon belüli végrehajtására azért nem került sor, mert az intézkedés alapjául szolgáló esemény nem következett be, de annak jövőbeni előfordulása lehetséges.

Az ellenőrzési jelentésben foglaltak a fentiekben felsorolt módszerek alkalmazásával, a **KEP-re 2023. május 26-ig** feltöltött dokumentumok alapján kerültek megállapításra.

Az ellenőrzött szervezet a rendelkezésre álló határidőn belül az ellenőrzési jelentéstervezetre nem tett észrevételt.

**MÁK ÖPSZEF VEZETŐI ÖSSZEFOGLALÓ**

A Kincstár a 2021. évi költségvetési évre vonatkozóan szabályszerűségi pénzügyi ellenőrzést végzett az Önkormányzatnál. Az ellenőrzést követően az Önkormányzat elkészítette az intézkedési tervét, amelyet a Kincstár elfogadott.

A vizsgált szerv megküldte az intézkedések végrehajtásáról szóló beszámolót, és ezzel az együttműködési kötelezettségének eleget tett.

A beszámoló ÖPSZEF/69-1/2023. iktatószámon került befogadásra.

A Kincstár a 2023.03.31. napján kelt levélben értesítette az Önkormányzatot az utóellenőrzés megkezdéséről. A bekért dokumentumok feltöltésre kerültek a KEP-re. A 2021. éves terv alapján lefolytatott ellenőrzés által tett javaslatok és az arra készített intézkedési terv végrehajtását – az Ávr. 115/F. § (11) bekezdése alapján – jelen eljárás keretében, utóellenőrzés formájában vizsgáltuk meg.

**Az intézkedési terv 21 db feladatot jelölt meg. Az utóellenőrzés megállapította, hogy a feladatokból az Önkormányzat 9 db-ot határidőre elvégzett, 8 db-ot részben végzett el és 4 db-ot nem hajtott végre.**

**További intézkedés szükséges**

- a meglévő szabályzatok kiegészítésének és aktualizálásának,

- a belső kontrollok megfelelő kialakításának és működtetésének,

- a könyvvezetés szabályszerű működtetésének, tárgykörökben, amelyekkel kapcsolatban a szervezet részére a javaslatokat fogalmaztunk meg.

Az Ellenőrzési jelentés III. pontja az ellenőrzés részletes megállapításait és az azok alapján tett javaslatait tartalmazza, amelyek **intézkedési terv készítési kötelezettséget** is maguk után vonnak. **Az intézkedések végrehajtásának határideje**: 2023.12.31.

**Döntési javaslat:**

**Balatonmáriafürdő Község Önkormányzat Képviselő-testületének**

**…/2023.(VIII.14.) határozata**

**a Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya által az Áht. 68/B. §-a szerint végrehajtott ÖPSZEF/783-10/2023. számú utóellenőrzési jelentés megismeréséről:**

Balatonmáriafürdő Község Önkormányzat Képviselő-testülete megismerte a Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya által az Áht. 68/B. §-a szerint végrehajtott ÖPSZEF/783-10/2023. számú utóellenőrzési jelentését.

Felkéri a polgármestert és a jegyzőt, hogy a jelentés alapján elkészített és a MÁK által elfogadott intézkedési terv alapján gondoskodjon a feladatok, hiányosságok végrehajtásáról.

**Határidő:** 2023. december 30.

**Felelős:** Galácz György polgármester, jegyző

Balatonmáriafürdő, 2023. 07. 26.

Galácz György sk.

polgármester