# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

2023. AUGUSZTUS 14-EI NYILVÁNOS ÜLÉSÉRE

TÁRGY:

STRANDOK RENDJÉRŐL SZÓLÓ ÖNKORMÁNYZATI RENDELET

MÓDOSÍTÁSA

ELŐADÓ:

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzat Képviselő-testületének 2023. augusztus 14-i nyilvános testületi ülésére

**Tárgy:** Strandok rendjéről szóló önkormányzati rendelet módosítása

**Tisztelt Képviselő-testület!**

Balatonmáriafürdő Község Önkormányzata az általa fenntartott a strandok rendjéről szóló 10/2017.(V.17.) önkormányzati rendeletében szabályozza azok rendjével, szolgáltatásaival kapcsolatos alapvető kérdéséket.

**Az önkormányzat kiadásait a növekvő infláció mellett nagymértékben fokozzák a megemelkedett közműdíjak.** A strandok színvonalas fenntartása érdekében szükséges a szabályok módosítása**. Az üzemeltetési költségek csökkentésének érdekében az önkormányzat a strandi közterületi mosdók bérbeadása tárgyban folytatott le pályázati eljárást, melynek alapján Hajóállomási szabad strand, az Őrház utcai szabad strand, a Hullám utcai szabad strand, valamint a Bárdos szabad strandi illemhelyekre vonatkozóan a nyertes pályázóval bérleti szerződést kötöttünk.**

**A bérleti szerződés alapján a vállalkozó átvette a fent megnevezett területeken a mosdók üzemeltetését, melyért mosdó-használati díjat jogosult szedni.**

A rendelet 2. melléklete tartalmazza a Központi Fizető strandra és a szabadstrandokra vonatkozó fürdőhelyi rendtartást, **mely rögzíti a szolgáltatásokat és a strand használatának feltételeit. A mosdók bérbeadásával megváltoztak a szolgáltatási feltételek, így a korábbi térítésmentes illemhely-használat nem biztosított, ami szükségessé teszi a rendelet módosítását, az alábbiak szerint:**

**2. melléklet**

**FÜRDŐHELYI RENDTARTÁS**

**(…)**

**3. Szolgáltatásaink:**

**3.1. ~~Férfi- női illemhelyek, melyek térítésmentesen vehetők igénybe, a vendégek kötelesek annak épségét, tisztaságát óvni, azt rendeltetésszerűen használni.~~**

*A strandok rendjéről szóló 10/2017. (V.17.) önkormányzati rendelet 2. melléklet 3.1. pontja helyébe a következő pont lép:*

**„3.1. Férfi- női illemhelyek, melynek épségét, tisztaságát a vendégek kötelesek megóvni, azt rendeltetésszerűen használni.”**

**Kérem a Tisztelt Képviselő-testületet, hogy a fentieket elfogadni szíveskedjenek.**

Balatonmáriafürdő, 2023. május 15.

Galácz György sk. polgármester

RENDELET-TERVEZET

**Balatonmáriafürdő Község Önkormányzata Képviselő-testületének**

**…/2023. (VIII...) önkormányzati rendelete**

**a strandok rendjéről szóló**

**10/2017.(V.17.) önkormányzati rendeletének módosításáról**

Balatonmáriafürdő Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 6. § c) pontjában megjelölt feladatkörében eljárva a következőket rendeli el:

1. **§**

A strandok rendjéről szóló 10/2017. (V.17.) önkormányzati rendelet 2. melléklete az 1. melléklet szerint módosul.

1. **§**

Ez a rendelet a kihirdetését követő napon lép hatályba.

1. *melléklet*
2. *A strandok rendjéről szóló 10/2017. (V.17.) önkormányzati rendelet 2. melléklet 3.1. pontja helyébe a következő pont lép:*

**„3.1. Férfi- női illemhelyek, melynek épségét, tisztaságát a vendégek kötelesek megóvni, azt rendeltetésszerűen használni.”**

Galácz György Mestyán Valéria

polgármester címzetes főjegyző

Rendelet kihirdetve: 2023. augusztus …-án.

Mestyán Valéria

címzetes főjegyző

**ÁLTALÁNOS INDOKOLÁS**

Balatonmáriafürdő Község Önkormányzata az általa fenntartott a strandok rendjéről szóló 10/2017.(V.17.) önkormányzati rendeletében szabályozza azok rendjével, szolgáltatásaival kapcsolatos alapvető kérdéséket.

Az önkormányzat kiadásait a növekvő infláció mellett nagymértékben fokozzák a megemelkedett közműdíjak. A strandok színvonalas fenntartása érdekében szükséges a szabályok módosítása. Az üzemeltetési költségek csökkentésének érdekében az önkormányzat a strandi közterületi mosdók bérbeadása tárgyban folytatott le pályázati eljárást, melynek alapján a strandi illemhelyekre vonatkozóan a nyertes pályázóval bérleti szerződést kötöttünk. A bérleti szerződés alapján a vállalkozó átvette a fent megnevezett területeken a mosdók üzemeltetését, melyért mosdó-használati díjat jogosult szedni.

A rendelet 2. melléklete tartalmazza a Központi Fizető strandra és a szabadstrandokra vonatkozó fürdőhelyi rendtartást, mely rögzíti a szolgáltatásokat és a strand használatának feltételeit. A mosdók bérbeadásával megváltoztak a szolgáltatási feltételek, így a korábbi térítésmentes illemhely-használat nem biztosított, ami szükségessé teszi a rendelet módosítását

**HATÁSVIZSGÁLAT**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | Előterjesztés a **Balatonmáriafürdő Község Önkormányzat Képviselő-testületének a strandok rendjéről szóló önkormányzati rendelet módosításához.** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| A strandok szabályozott rendjének, használhatóságának a közérthető szabályai, kedvezményei a településfejlesztés céljait szolgálja. A szolgáltatások feltételeinek módosítását minőségi szolgáltatások fenntarthatósága indokolja. | | | A strandi illemhelyek bérbeadása csökkenti az önkormányzat üzemeltetési költségeit, mely egy hatékonyabb költségvetést eredményez. | | A fenntartás, üzemeltetés, az igénybevevők jogait, kötelezettségeit megfogalmazva a területek rendje, biztonsága várható. | Nincs | | Nincs. |
| **A rendelet megalkotása szükséges, mert:** A település által fenntartott fizető és szabad strandok minőségi fejlesztése, fenntartható működtetése a szolgáltatások feltételeinek módosítását indokolja. | | | | | | | | |
| **A rendelet megalkotásának elmaradása esetén várható következmények:**  A strandok szolgáltatásainak feltételei, valamint a használatra vonatkozó szabályok rendelettel módosíthatók. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |